ציפור השיר
ציפור השיר רבת החסד; ברכי אותי על הבמות; אני עודני מחפשת; את המילים הנכונות; במיתרים אני נוגעת; ומחווירה באין רואים; כי מרחוק אני שומעת; את נהמת היציעים; ציפור השיר את הזוכרת; ההתחלה תמיד קשה; אך הזמרת מאושרת; כל עוד נכונה לה פגישה; הם יאהבו אותה הערב; את הזמרת הקטנה; היא הדורה ומאופרת; בעלותה על הבמה; היא חגיגית והיא נרגשת; היא גאוות המשוררים; אך האורות והתלבושת; קצת מזכירים לה את פורים; פורים ילדה קטנה רוטטת; רוצה להיות יפהפייה; יש לה שרביט ויש לה כתר; ויש לה ממלכה בדויה; ציפור השיר ספרי לי מי את; ציפור השיר ספרי עכשיו; הן לי עצמי קשה לדעת; אם את ממש או קסם שווא; כשלפעמים אני אובדת; בסבך שקרים מלומדים; רק בשירים אני חושדת; יש לי קרובים או ידידים; והם באים אלי הביתה; והם קורמים עור וגידים; ואנו מבלים בצוותא; כדרך כל הידידים; חיל ממכתבה של אמא; קורץ ללולה הנאה; סימון כוכבת שהזקינה; והמדריך מהתנועה; גם סולויג בהירת העין; וחוה'לה הנערה; וצועני שותה כוס יין; עם מושקה מן העיירה; גם הספר כאן מתבדח; על הזמנים והתקופה; והנווד פה מתארח; עם הסוהרת היפה; אולי כל זה נשמע בנאלי; אך חי ראשי המשוגע; אחרי מפגש סנטימנטלי; הלב שלי שב ונרגע; על כן ברוכים כל יום וערב; בהם ניתן לי לזמר; קרבו אלי אני אומרת; ונר אחד ידליק עוד נר; 